CELEX: 32015R0273
Language: ro
Date: 2015-02-19 00:00:00
Title: Regulamentul de punere în aplicare (UE) 2015/273 al Comisiei din 19 februarie 2015 de modificare a Regulamentului de punere în aplicare (UE) nr. 871/2014 privind deducerile din cota de pescuit neerlandeză din 2014 pentru vulpi și pisici de mare în apele Uniunii din zonele ICES IIa și IV

20.2.2015   
            
            
               RO
            
            
               Jurnalul Oficial al Uniunii Europene
            
            
               L 47/11
            
         REGULAMENTUL DE PUNERE ÎN APLICARE (UE) 2015/273 AL COMISIEI
   din 19 februarie 2015
   de modificare a Regulamentului de punere în aplicare (UE) nr. 871/2014 privind deducerile din cota de pescuit neerlandeză din 2014 pentru vulpi și pisici de mare în apele Uniunii din zonele ICES IIa și IV
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 105 alineatele (1) și (2),
   întrucât:
   
               (1)
            
            
               Regulamentul de punere în aplicare (UE) nr. 871/2014 al Comisiei (2) prevede o deducere din cota de pescuit neerlandeză din 2014 pentru vulpi și pisici de mare în apele Uniunii din zonele ICES IIa și IV („cota neerlandeză din 2014”) ca urmare a pescuitului excesiv din anul 2013.
            
         
               (2)
            
            
               În urma publicării regulamentului respectiv, autoritățile neerlandeze au descoperit că datele din rapoartele de captură care stau la baza deducerii nu fuseseră transmise corect, fapt confirmat de elementele de probă aflate la dispoziția Comisiei.
            
         
               (3)
            
            
               Din datele corectate transmise de Țările de Jos la 12 decembrie 2014, reiese că nu a fost depășită cota de pescuit neerlandeză din 2013.
            
         
               (4)
            
            
               Deducerea din cota neerlandeză din 2014 ar trebui, prin urmare, corectată.
            
         
               (5)
            
            
               Regulamentul de punere în aplicare (UE) nr. 871/2014 ar trebui modificat în consecință.
            
         
               (6)
            
            
               Având în vedere că deducerile din cota neerlandeză din 2014 se aplică de la data intrării în vigoare a Regulamentului de punere în aplicare (UE) nr. 871/2014, prezentul regulament trebuie să se aplice retroactiv, începând cu aceeași dată,
            
         ADOPTĂ PREZENTUL REGULAMENT:
   Articolul 1
   Anexa la Regulamentul de punere în aplicare (UE) nr. 871/2014 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 19 august 2014.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 februarie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 343, 22.12.2009, p. 1.
   
      (2)  Regulamentul de punere în aplicare (UE) nr. 871/2014 al Comisiei din 11 august 2014 privind operarea de deduceri din cotele de pescuit disponibile pentru anumite stocuri în 2014 din cauza depășirii cotelor de pescuit din anii precedenți (JO L 239, 12.8.2014, p. 14).
   
      ANEXĂ
      În anexa la Regulamentul de punere în aplicare (UE) nr. 871/2014, următoarea rubrică se elimină:
      
         
                     „NL
                  
                  
                     SRX
                  
                  
                     2AC4-C
                  
                  
                     Vulpi și pisici de mare
                  
                  
                     Apele Uniunii din zonele IIa și IV
                  
                  
                     180,000
                  
                  
                     275,430
                  
                  
                     357,115
                  
                  
                     129,66
                  
                  
                     81,685
                  
                  
                     /
                  
                  
                     /
                  
                  
                     /
                  
                  
                     /
                  
                  
                      
                  
                  
                     81”